ઓટોનોમસ સેન્સરી મેરીડિઅન રિસ્પોન્સનો શિકાર હોય તેવું તન વાળ કપાવવાની ક્રિયા થકી ઓર્ગેઝમ પ્રાપ્ત કરે છે. એવાંય છે જેમને દેહના નોર્મલ પાર્ટ, ડૂંટી કે બગલમાં સામાન્ય પંપાળવાની પ્રોસિજરથી અરાઉઝલ નહીં, ઓર્ગેઝમ મળે છે. એવી સન્નારીઓ પણ છે જેમને બાળકને જન્મ આપતી વખતે ઓર્ગેઝમ પ્રાપ્ત થયું હોય. ઘણા લકવાના પેશન્ટને અંગૂઠાને પસવારવાથી ઓર્ગેઝમ મળ્યાનું નોંધાયું છે. કેટલાંય ફક્ત કોઈ વ્યક્તિના વિચાર કરવાથી સીધું ઓર્ગેઝમ પામે છે. ના, મજાના માર્ગ પર ચરમસીમાનું હોવું કમ્પલસરી નથી. મજા એ મંજિલ છે તો મુસાફરી પણ છે. મુદ્દો સિમ્પલ છે- સંબંધ/ રિલેશનશિપ કે સામાજિકતાના રસ્તે જ મજા મળે એ અનિવાર્ય નથી. શરીરમાં અમુક-તમુક રસાયણના વધવા-ઘટવાથી મજા મેનેજ થતી હોય છે. સો, મજાના ચક્કરમાં આપણે એકબીજા જોડે ફેરફૂદરડી રમવી જ પડે એવો કાયદો નથી. નિઃસંદેહ આજના ઝડપ ‘ને ઝપાઝપીના કાળમાં એકથી વધારે મનુષ્ય સાથે, પાસે કે નજીક હોવું અને જીવવું જરૃરી છે, પરંતુ આપણે એ સતત યાદ રાખવું જોઈએ કે મારી મજા મને મારા વડે મળી શકે છે. મારી મજા મારા મગજમાં છે, અન્યના તન-મનમાં નહીં. રોમન મૈયા ફેલિસીટસ ‘ને ગ્રીક મૈયા યુફ્રોઝેનિને વંદન!